text: Talan gjørdist um ein bleyta byrjan fyri føroysku U19-mennirnir í HM-endaspælinum í Kroatia í dag. Føroyar vunnu stórsigur, 53-21, á Burundi, eftir hálvleiksstøðuna 30-8.
text: #000000
text: Tað var rættiliga skjótt greitt, at Burundi sannlíkt var veikasta mótstøðuliðið Føroyar fóra at møta í bólkaspælinum. Burundi gjørdu eitt hav av villum í fyrra hálvleiki, heili 27. Skotini vóru heldur ikki serliga neyv, og høvdu okkara málmenn eitt bjargingarprosent á heili 63 % í fyrra hálvleiki. Avbjóðingin fyri okkara menn bleiv at halda høvdið kalt og fokus í dystinum. Hetta eydnaðist ikki heilt í løtum, har nógvir bóltar vóru tveittir burtur og nógvir málmøguleikar brendir. Munurin var tó so stórur á liðunum at hálvleiksstøðan var 30-8Í seinna hálvleiki gjørdist talan um ein dyst, har ymiskar uppstillingar skuldu roynast og kreftirnar fordeilast í mun til komandi dystir. Hetta eydnaðist fyrstu 10 minuttirnar, men kom ein løta eftir hetta, har tað gekk alt ov illa at skora uppá kjansirnar og Føroyar ikki skoraðu í 5 minuttir. Verjan stóð heldur ikki eins væl og vóru tað Burundi, sum minkaðu um leiðsluna. Føroyar skoraðu tó 10 ferðir seinastu 10 minuttirnar til endaligu støðuna 53-21. Eftir dystin var Óla Jákup Gaard Olsen kosin besti leikari í dystinum. Óla Jákup gjørdi 9 máli í dystinum, bæði av bakkinum og vonginum. Heili 13 føroyskir spælarar gjørdu mál í dystinum.Føroyar møta Iran í morgin kl. 18.00. Iran vísti styrki í dag og tók øll á bóli og spældi javnleik móti Svøríki. Dysturin kann stroymast á youtube hjá IHF. Síðan eitur IHF Competitions.5 min. 3-110 min. 9-315 min. 15-420 min. 20-525 min. 25-630 min. 30-835 min. 34-840 min. 39-1145 min. 39-1350 min. 43-1555 min. 48-1760. min. 53-21Málskjúttar hjá Føroyum:Óli Mittún 11 (6)Óla Jákup Gaard Olsen 9Tróndur Johnsson 7Jákup Egholm 5Niklas Gaard 4Búi Poulsen 3Høgni Højsted 3Trúgvi Hávardson 3Rói Seyer Hjaltason 2Sofus í Selvindi Nattestad 2Ísak Vedelsbøl 2Rókur Ziskason 1Tóki Fríðriksson 1
text: #000001
text: Hondbóltssambandið og Kemilux hava í dag skrivað undir samstarvsavtalu, har Kemilux verður ein av stórstuðlunum hjá HSF í 2024 og 2025.
text: #000003
text: Bæði H71-kvinnur og Neistakvinnur vunnu annan European Cup dyst í vikuskiftinum. Hjá H71 var hetta tó ikki nokk, tá tær taptu stórt í fyrra dystinum, meðan Neistin vann eftir brotskast kapping.
text: #000006